open-index/open-wikipedia-markdown huggingface dataset:
קני סירס

**קנת' רוברט "קני" סירס** (באנגלית: **Kenneth Robert "Kenny" Sears**; 17 באוגוסט 1933 – 23 באפריל 2017) היה כדורסלן אמריקאי, אשר שיחק בליגת ה-NBA בין השנים 1955–1964. בעונות  ו- נבחר להשתתף במשחק האולסטאר של ה-NBA כשחקן ניו יורק ניקס, וממוצעיו הכוללים לאורך 9 עונותיו בליגה הם 13.9 נקודות, 7.8 ריבאונדים ו-1.6 אסיסטים למשחק. בשנת 1954 היה הכדורסלן הראשון אשר מופיע על שער השבועון ספורטס אילוסטרייטד.

## קריירת מכללות
סירס נולד וגדל בעיר ווטסונוויל אשר בקליפורניה, ובין השנים 1951–1955 למד באוניברסיטת סנטה קלרה אשר בעיר סנטה קלרה. בעונתו הראשונה בקבוצת הכדורסל של האוניברסיטה קלע 7.0 נקודות למשחק, וסייע לקבוצה להעפיל לפיינל פור טורניר אליפות המכללות, לראשונה בתולדותיה. במשחק חצי הגמר הובסו ה"ברונקוס" בתוצאה 55–74 מול אוניברסיטת קנזס, אשר המשיכה לזכייה באליפות המכללות בהובלתו של קלייד לאבלט. בכל 3 העונות הבאות היה סירס הקלעי המוביל של קבוצתו עם ממוצע של 17.4 נקודות למשחק, ובשתיים מהן (1953 ו-1954) העפילו הברונקוס לשמינית גמר טורניר האליפות, תחת המאמן בוב פיריק. בעונות 1953 ו-1955 זכה בתואר שחקן העונה של מחוז החוף המערבי (WCC).

## קריירה מקצועית
בדראפט ה-NBA 1955 נבחר סירס על ידי ניו יורק ניקס בבחירה הרביעית, אחרי דיק ריקטס, מוריס סטוקס וג'ים לוסקוטוף. ב-6 העונות הבאות היה אחד השחקנים המובילים של הניקס, לצד הארי גלאטין, קארל בראון, וילי נאולס וריצ'י גארין, ולאורך התקופה רשם ממוצעים של 16.8 נקודות ו-9.6 ריבאונדים למשחק. בעונת  נבחר להשתתף במשחק האולסטאר של ה-NBA, בפעם השנייה ברציפות, לאחר שקלע שיא קריירה של 21.0 נקודות למשחק והוביל את כל שחקני הליגה באחוזי קליעה מהשדה (49.0%).

בעונת 1961/1962 עבר לשחק בקבוצת "סן פרנסיסקו סיינטס" מ"ליגת הכדורסל האמריקאית" (ABL), אשר פעלה במשך כשנה וחצי בטרם התפרקה.

לקראת עונת  חזר לשחק בניקס, אך כבר לאחר 23 משחקים הועבר לצד וילי נאולס בטרייד לסן פרנסיסקו ווריורס, בתמורה לטום גולה. עד סיום העונה העוקבת שימש כשחקן ספסל עבור הווריורס, וקלע 4.8 נקודות בממוצע למשחק. בפלייאוף  הפסידה סן פרנסיסקו מול בוסטון סלטיקס בסדרת גמר הליגה (1–4), ומיד לאחר מכן פרש סירס ממשחק, בגיל 30.

ב-23 באפריל 2017 נפטר סירס בעיר מגוריו ווטסונוויל, בגיל 83.

## קישורים חיצוניים

* 

## הערות שוליים

קטגוריה:אמריקאים ילידי קליפורניה
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת סנטה קלרה
קטגוריה:בחירות דראפט של ניו יורק ניקס
קטגוריה:כדורסלני ניו יורק ניקס
קטגוריה:כדורסלני סן פרנסיסקו ווריורס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1933
קטגוריה:אמריקאים שנפטרו ב-2017
בית ספר רעות (ירושלים)

בית ספר "רעות" הוא בית ספר שש שנתי בירושלים. בית הספר משרת קהילה דתית וחילונית והוא משתייך לזרם חינוך ממלכתי משלב.

## היסטוריה

בית הספר נוסד בשנת 1999 במטרה לחנך תלמידים מכיתה ז' עד יב'.

את המוסד הקים ד"ר אריה גייגר, שניהל בית ספר ממלכתי־דתי בירושלים.

בתחילת דרכו מנה בית-הספר כ-100 תלמידים, והיה ממוקם בבית אלישבע שבשכונת קטמון הישנה בירושלים. בשנת תשע"א (2010) העתיק בית-הספר את מקומו למבנה בשכונת הקטמונים, בו הוא שכן עד 2020, אז עבר למשכנו החדש בשכונת בית וגן.

בשנת התשע"ד (2014) הפך בית הספר לאחד מבתי הספר של האגודה לקידום החינוך. המוסד מנוהל היום על ידי עמיעד מלצר. אילנית ברוכי מנהלת את חטיבת הביניים.

המוסד מונה כ-400 תלמידים מירושלים וסביבתה.

## מעורבות חברתית
בית הספר מפעיל ומחנך את תלמידיו לגלות מעורבות חברתית, זאת במסגרת מספר פרויקטים:
***המסעדה החברתית** - מסעדה הנמצאת בשטח בית הספר ומופעלת על ידי התלמידים, במסגרתה מוגש אוכל חם לנזקקים המגיעים לאכול בבית הספר שלוש פעמים בשבוע. בשנת 2017 פתח בית הספר בקמפיין מימון המונים כדי לאפשר את המשך פעילות המסעדה החברתית.
***חלון לשוויון** – תוכנית מעורבות חברתית במסגרתה תלמידי בית הספר עורכים בדיקת נגישות במתקנים ואתרים שונים ברחבי ירושלים.
***תוכנית מעשר** – תוכנית יזמות והתנדבות 'בית-ספר בקהילה'.
***הגדעונים** – תוכנית התנדבות במסגרתה תלמידי בית הספר משפצים מצבות בבתי העלמין היהודיים בפולין.

## קישורים חיצוניים

* 
* 
* 
* 

## הערות שוליים

רעות
קטגוריה:בית וגן: מוסדות חינוך
קטגוריה:מוסדות האגודה לקידום החינוך ירושלים
מרכז מילמן

**מרכז מילמן** מתמחה באבחון ובטיפול בילדים עם הפרעה התפתחותית על רצף האוטיזם. המרכז הוקם בחיפה על ידי עמותת הורים בראשית שנות ה-80.

מרכז מילמן מפעיל שתי שלוחות טיפוליות ומעון יום שיקומי לילדים (מתחת לגיל שלוש) בחיפה ושלוחה טיפולית בעיר כרמיאל. המרכז מציע אפשרויות טיפוליות נוספות כמו טיפולים פרטיים, מועדונית ומפגשי חונכות.

פעילות המרכז ממומנת על ידי משרד הבריאות, משרד הרווחה, השתתפות ההורים, תרומות והרשויות המקומיות.

## היסטוריה
מרכז מילמן הוקם בחיפה על ידי עמותת הורים בראשית שנות ה-80 (בעבר עמותת 'נצר' וכיום עמותת 'מרכז מילמן ע"ר'). הייתה זו יוזמה משותפת של הורים ואנשי מקצוע מהתחנה הפסיכולוגית-התפתחותית של משרד הבריאות בחיפה.
היוזמות, מרים בן-אהרן ודר' חנה קמינר, ראו את הצורך בהקמת מסגרות טיפול ייחודיות לילדים ובוגרים על ספקטרום האוטיזם.

בזכות פועלן ותרומת משפחת מילמן ומשפחת גורדוס, הקימה העמותה מרכזי טיפול ואבחון ונתנה טיפולים גם בתוך גני תקשורת, מעונות יום שיקומיים, מועדוניות לנוער ובית לחיים.

העמותה פועלת להכרה ומתן מענה לצרכים הטיפוליים הייחודיים לאנשים על הקשת האוטיסטית. מסגרות טיפול ושיטות טיפוליות רבות הנהוגות כיום בארץ צמחו ממנה (כמו טיפולי הורה-ילד, טב"מ בגנים, צוותים רב-מקצועיים ועוד).

העמותה מתנהלת כדירקטוריון של מרכז מילמן. ההורים פועלים בעמותה כחברי עמותה, כחברי ועדת הביקורת וכחברי ועד, המורכב מהורים ונציגי ציבור.

## פעילות
מרכז מילמן מקיים קשרים ארוכי שנים עם אוניברסיטת חיפה, הטכניון ואוניברסיטאות נוספות ברחבי הארץ. מתקיימים שיתופי פעולה סביב מחקרים בתחומי התפתחות הילד, אוטיזם, טיפולי הורה ילד, ריפוי בעיסוק, קלינאות תקשורת ועוד. מרכז מילמן מהווה מקום הכשרה למקצועות הפרא-רפואיים ומקום להתמחות בתחומי הפסיכולוגיה השונים.

## המודל הטיפולי
המרכז עובד במודל טיפולי ייחודי מסוגו המושתת על תפיסה פסיכולוגית-התפתחותית הרואה את ההורים כדמויות המשמעותיות ביותר בחיי הילד לאורך מעגל החיים. הורי הילדים שותפים פעילים בטיפול ומקבלים ייעוץ והכוונה מאנשי הצוות ושיחות הדרכה מפסיכולוגים ועובדים סוציאליים.

הטיפול במרכז מילמן מתאפיין בעבודת צוות רב מקצועי הכולל: רפואה התפתחותית, פסיכולוגיה, עבודה סוציאלית, קלינאות תקשורת, ריפוי בעיסוק, טיפולים בהבעה וביצירה, פיזיותרפיה וטיפול באמצעות בעלי חיים.

## יחידת האבחון
המרכז מתמחה באבחון הפרעות בהתפתחות תקשורתית בספקטרום האוטיסטי, ובמתן המלצות להורים ולגורמים מקצועיים בקהילה לגבי תוכניות טיפוליות מתאימות לילד בגיל הרך.

יחידת האבחון של המרכז מורכבת מצוות רב מקצועי בכיר הכולל: רופאה התפתחותית, פסיכולוגית התפתחותית, קלינאית תקשורת ומרפאה בעיסוק. פניה של הורים לאבחון של ילדם יכולה להיעשות באמצעות מרכז התפתחותי, רופא ילדים, שרות פסיכולוגי-חינוכי או פניה עצמית.

## קישורים חיצוניים
* 
* מרכז מילמן, באתר גיידסטאר (משרד המשפטים)
* 
* מרכז מילמן, באתר קשר

2020 01
ג'ו נגוס

**ג'וזף ד. נגוּס** (באנגלית: **Joseph D. Neguse**; נולד ב-13 במאי 1984) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס השני של מדינת קולורדו, מאז תחילת 2019. טרם היבחרו לקונגרס, היה נגוס חבר הנהלה בכיר במערכת האוניברסיטאות הציבורית של קולורדו בשנים 2008–2015. נגוס הוא האמריקאי הראשון ממוצא אריתריאי שנבחר לקונגרס של ארצות הברית והראשון ממוצא אפריקאי המייצג את קולורדו בקונגרס.

## ביוגרפיה
הוריו של נגוס היגרו לארצות הברית מאריתריאה. הם נפגשו כשהתגוררו בבייקרספילד שבדרום קליפורניה, שם נישאו ונולדו להם שני ילדים: ג'ו ואחותו הצעירה. המשפחה עברה לקולורדו כשהיה בן שש. לאחר שהמשפחה התגוררה בעיר ליטלטון ואחר כך באורורה, התיישבה לבסוף בבולדר. נגוס סיים את לימודיו בבית הספר התיכון ת'אנדרידג', ואת לימודיו הגבוהים עשה באוניברסיטת קולורדו שבבולדר שם השלים ב-2005 לימודי תואר ראשון בכלכלה ובמדע המדינה. ב-2009 קיבל תואר שני במשפטים בבית הספר למשפטים של אוניברסיטת קולורדו.

כאשר היה סטודנט, ייסד נגוס את "ניו אייג' קולורדו", ארגון המיועד לצעירים מעורבים בפוליטיקה של ארצות הברית. הוא עבד בקפיטול מדינת קולורדו כעוזרו של אנדרו רומנוף, לימים יושב ראש בית הנבחרים של קולורדו. נגוס נבחר למועצת העוצרים של מערכת האוניברסיטאות הציבורית של קולורדו, בה חברים תשעה חברים: שבעה מייצגים כל אחד ממחוזות הקונגרס של קולורדו, והשניים הנותרים מייצגים מחוזות כלליים. נגוס ייצג את מחוז הקונגרס השני. בבחירות 2014 התמודד נגוס למזכיר המדינה של קולורדו, אך הפסיד לוויין ויליאמס כשלו 45% מקולות הבוחרים. מאוחר יותר, ביוני 2015, מינה אותו מושל המדינה ג'ון היקנלופר למנכ"ל מחלקת סוכנויות הרגולציה של מדינת קולורדו.

ב-2017, לקראת הבחירות הקרבות ובאות בשנה העוקבת, עזב נגוס את תפקידו בממשלת קולורדו כדי להתמודד לבית הנבחרים של ארצות הברית מטעם מחוז הקונגרס השני של קולורדו, שיוצג אז בידי ג'ארד פוליס, שנבחר לתפקיד המושל. כמו כן הצטרף למשרד עורכי הדין "סנל & וילמר" והתמחה במשפט מנהלי.

ב-13 ביוני 2017 הודיע נגוס כי יתמודד למועמדות המפלגה הדמוקרטית לאחר שחבר בית הנבחרים ג'ארד פוליס הודיע כי לא יתמודד לכהונה נוספת בקונגרס אלא על תפקיד מושל קולורדו. ב-26 ביוני 2018, יום הבחירות המקדימות במפלגה הדמוקרטית, ניצב נגוס בפני איש העסקים ולשעבר יו"ר המפלגה הדמוקרטית במחוז בולדר מארק ויליאמס. נגוס גבר על ויליאמס עם 65% מקולות הבוחרים. ביום הבחירות הכלליות שנערך בנובמבר אותה השנה ניצח את מועמד המפלגה הרפובליקנית פיטר יו וניצח בכל מחוזות קולורדו פרט שניים. עם היבחרו לקונגרס נהפך לאמריקאי-אריתראי הראשון לייצג את קולורדו בבית הנבחרים.

נגוס ורעייתו אנדריאה, אשר היא ממוצא היספני, חבקו את ילדם הראשון, באוגוסט 2018. נגוס הוא נוצרי פרוטסטנטי, והחבשי הראשון החבר בקונגרס האמריקאי.

## קישורים חיצוניים

* 

* 

## הערות שוליים

קטגוריה:אמריקאים ילידי קליפורניה
קטגוריה:חברי בית הנבחרים של ארצות הברית מקולורדו
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי בית הספר למשפטים באוניברסיטת קולורדו
קטגוריה:אמריקאים שנולדו ב-1984
דודי טויטו

**דודי טויטו** (נולד ב-6 בפברואר 1994 בבאר שבע) הוא כדורגלן ישראלי המשחק בעמדת המגן השמאלי בהפועל רמת גן מהליגה הלאומית.

## קריירת משחק
טויטו החל את הקריירה בקבוצת הנוער של הפועל באר שבע. הוא זכה להופעת בכורה בקבוצה הבוגרת של המועדון ב-17 במאי 2014, במחזור הנעילה של עונת 2013/2014 תחת המאמן אלישע לוי, כאשר פתח בהרכב קבוצתו במשחק מול מכבי חיפה באצטדיון וסרמיל. עונה לאחר מכן היה לחלק מסגל הקבוצה הבוגרת שסיימה במקום השלישי בליגה והעפילה לגמר גביע המדינה, אך זכה לארבע הופעות ליגה בלבד וכלל לא שותף במסגרת הגביע.

לקראת עונת 2015/2016 הושאל למכבי פתח תקווה על מנת לצבור דקות משחק. הוא השתלב היטב תחת המאמן רן בן שמעון, וב-29 באוגוסט 2015, במסגרת המחזור השני מול הפועל חיפה, כבש את שער הבכורה שלו בליגת העל, כאשר קבוצתו ניצחה 0–3 באצטדיון סמי עופר. תחת בן שמעון צבר טויטו 15 הופעות ליגה, ואף זכה לחמש הופעות במדי הנבחרת הצעירה תחת אריק בנדו, אלא שהתפטרותו של בן שמעון ומינויו של דני גולן ב-1 במרץ 2016 הביאה לירידה במעמדו והוא לא שותף עוד באותה העונה.

לקראת עונת 2016/2017 הושאל למכבי שעריים מהליגה הלאומית. במהלך העונה שיחק תחת ארבעה מאמנים שונים - ירון הוכנבוים, אלי מחפוד, ניר קלינגר ואופיר חיים. תחת קלינגר זכה בתואר הקבוצתי הראשון בקריירה, גביע הטוטו של הליגה הלאומית, עם ניצחון 1–2 על הפועל רמת גן בהארכה במשחק הגמר. טויטו ערך 29 הופעות ליגה באותה העונה, בה ירדה שעריים מהמקום האחרון בטבלה לליגה א'.

לאחר שחרורו מהפועל מבאר שבע נשאר בליגה הלאומית ולקראת עונת 2017/2018 חתם בקבוצת הפועל עפולה. בתחילת אוקטובר שב לשתף פעולה עם מאמנו בשעריים, אופיר חיים, כאשר האחרון החליף בתפקיד את בני בן זקן. תחת חיים זכה טויטו בפעם השנייה ברציפות בגביע הטוטו של הלאומית, לאחר ניצחון על הפועל רמת גן 0–3 במשחק הגמר, בו פתח בהרכב. בעפולה חווה עונה מוצלחת, שהסתכמה בהעפלה לפלייאוף העליון, ועם ארבעה שערי ליגה ב-33 הופעות.

לקראת עונת 2018/2019 שב לליגת העל וחתם במדיה של מכבי נתניה, תחת המאמן סלובודאן דראפיץ'. במדיה של נתניה רשם 12 הופעות ליגה שסייעו לקבוצתו לסיים במקום הרביעי בטבלה. באותה העונה העפילה הקבוצה עד לגמר גביע המדינה, אך הוא לא שותף כלל במשחקיה של הקבוצה בגביע.

לקראת עונת 2019/2020 חזר לקדנציה שנייה במדיה של היורדת לליגה הלאומית, מכבי פתח תקווה.

ב-20 ביולי 2020 חתם לעונה אחת בהפועל באר שבע.

ב-4 ביוני 2021 חתם בהפועל חיפה לעונה אחת, עם אופציה לעונה נוספת.

ב-21 ביוני 2023 חתם לשנתיים בעירוני קריית שמונה.ב-9 ביוני 2025 חתם בהפועל רמת גן גבעתיים.

## תארים
;מכבי שעריים
* גביע הטוטו (לאומית): 

;הפועל עפולה
* גביע הטוטו (לאומית): 

## סטטיסטיקות
### מועדונים
* נכון ל-1 ביוני 2019

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני מכבי פתח תקווה
קטגוריה:כדורגלני מכבי שעריים
קטגוריה:כדורגלני הפועל עפולה
קטגוריה:כדורגלני מכבי נתניה
קטגוריה:כדורגלני הפועל חיפה
קטגוריה:ישראלים שנולדו ב-1994
אי. סי. קולמן

**אי. סי. קולמן הבן** (באנגלית: **.E. C. Coleman Jr**; נולד ב-25 בספטמבר 1950) הוא כדורסלן עבר אמריקאי, אשר שיחק בליגת ה-NBA בין השנים 1973–1978. לאורך הקריירה נבחר פעמיים לאחת מחמישיות ההגנה של העונה, ורשם ממוצעים כוללים של 7.2 נקודות, 6.0 ריבאונדים ו-1.3 אסיסטים למשחק.

## ביוגרפיה
קולמן נולד וגדל בעיר פלורה שבמיסיסיפי, ובין השנים 1969–1973 למד באוניברסיטת יוסטון בפטיסט. ב-4 עונותיו בקבוצת הכדורסל של האוניברסיטה רשם ממוצעים של 18.8 נקודות ו-13.1 ריבאונדים למשחק.

בדראפט ה-NBA 1973 נלקח קולמן בבחירה ה-51 (סיבוב שלישי), על ידי יוסטון רוקטס. בעונת הרוקי שלו ביוסטון קלע 5.2 נקודות בממוצע למשחק כשחקן ספסל.

בדראפט ההרחבה של שנת 1974 נבחר על ידי ניו אורלינס ג'אז, לקראת עונת הבכורה של המועדון. ב-3 עונותיו בקבוצה היה שחקן רוטציה בכיר, הודות להצטיינותו כשחקן הגנה, ותרם 8.0 נקודות ו-6.9 ריבאונדים בממוצע למשחק. בעונת  נבחר לחמישיית ההגנה הראשונה של העונה.

לקראת עונת  חתם על חוזה בגולדן סטייט ווריורס, ובעונתו היחידה במדיה נבחר לחמישיית ההגנה השנייה של העונה.

בנובמבר 1978 חתם על חוזה ביוסטון רוקטס, אך כבר לאחר 6 משחקים שוחרר מהקבוצה ופרש ממשחק, בגיל 28.

## קישורים חיצוניים

## הערות שוליים

קטגוריה:אמריקאים ילידי מיסיסיפי
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מיסיסיפי: כדורסלנים
קטגוריה:בחירות דראפט של יוסטון רוקטס
קטגוריה:כדורסלני יוסטון רוקטס
קטגוריה:כדורסלני ניו אורלינס ג'אז
קטגוריה:כדורסלני גולדן סטייט ווריורס
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1950
פריד אבו שקרה

**פריד אבו שקרה** (בערבית: **فريد ابو شقرة**; נולד ב-1963) הוא אמן פלסטיני רב-תחומי, מרצה במכללת אורנים, סופר, חוקר ואוצר.

## ביוגרפיה
פריד נולד בעיר אום אל-פחם וגדל במשפחה שהצמיחה מספר אמנים חשובים כמו עאסם אבו שקרה, וואליד אבו שקרה. בשנת 1984 עבר לתל אביב כדי ללמוד בבית הספר לאמנות קלישר, וסיים את לימודיו בשנת 1988. היום הוא חי באום אל-פחם ויוצר בסטודיו שלו בתל אביב.

יחד עם אחיו סעיד אבו שקרה, ייסד פריד בשנת 1996 את הגלריה לאמנות באום אל-פחם, ושימש אוצר הגלריה עד שנת 2001. בנוסף לכך, פריד נחשב לאחד ממייסדי קבוצת איבדאע (ابداع) לאמנות פלסטינית עכשווית בכפר יאסיף (1999), וממייסדי הגלריה לאמנות בנצרת ואוצר ומנהל הגלריה משנת 2009 ועד 2015. 

## אמנות
יותר משני עשורים וחצי עובד פריד כאמן ומחנך בעל השפעה גדולה על החברה הפלסטינית. עבודותיו הרבות כמו ציורים, סיפורים ופסלים, נושאות עמן זיכרונות, חלומות ופחדים שמאיימים על זהותו הפלסטינית. במסגרת עבודות אלה, משלב אבו שקרה את הציור המערבי יחד עם הערבסק המזרחי. במשך שנים ארוכות, אימץ פריד שפה ייחודית משלו, שמשלבת בין הסימבוליות הטעונה לבין הערכים המופשטים. בנוסף לכך, בתור משורר וחוקר, מתייחס פריד לקיומו כערבי פלסטיני במדינת ישראל, כחלק מן חברה שיש בה הרבה תרבויות שונות. 

בתערוכת "חתול רחוב" (2017), מבטא אבו שקרה את קיומו של האזרח הפלסטיני בחברה הישראלית, שממקמת אותו בחצר האחורית שלה, שייך-לא-שייך, נוכח אך דרוך בו בזמן, וזאת על ידי סדרות של עבודות ומוטיבים של אבו שקרה שנעשו במהלך עשרים השנים האחרונות. הראשונה שבניהן, היא סדרה של חתולי רחוב, שמופיעים בשילוב עם אורנמנטיקה פרחונית, דגמים של חירור או ציור בצבע אקריליק. כמו כן, בתערוכה הוצגה סדרת עבודות חדשה המשלבת דגמים מסורתיים של רקמה פלסטינית בטכניקות של תחריט ורקמה בחוטים צבעוניים. מוטיב נוסף החוזר בעבודותיו של אבו שקרה הוא תיאור המבוסס על זיכרון ילדות, בו נראים נופים חקלאיים בעמק יזרעאל כשמעליהם טס להק של מטוסי קרב. 

בנוסף לשאלת הזהות, התעסק פריד בנושא השלום התקוע ובחוסר היכולת לשאת ולתת בעניין הכיבוש ב-2008, בתערוכה בבית אגודת האמנים בתל אביב בשם " Dead letter office" (משרד למכתבים מתים). המסר שלו עובר דרך משרדי ענק בארצות הברית ובאירופה, שבהם נתקעים מכתבים, חלקם מאות שנים וחלקם כבר נשרפו, כי חסרה בהם כתובת הכותב או כתובת הנמען, ומכיוון שכך הם לא נפתחו מעולם ולא הגיעו ליעדם. סיטואציה שבה מסרים, גם כאלה שעשויים לפתור את הבעיות הקשות ביותר בעולם לא יגיעו ליעדם. 

כהוא פועל כאוצר ובין יתר היה אוצר של תערוכה של שמס הווארי זועבי.

## לקריאה נוספת

* "הצבר של עאסם אבו שקרה: על הצבר, הניכוס והאירוניה" (קטע), בתוך: ניר מן (עורך), **[[עלי זית וחרב]]: מפנה האימפריות**, כרך י"ט, בן-שמן: מודן, משרד הביטחון והמרכז לחקר כוח המגן מייסודו של ישראל גלילי, 2019, עמ' 323–324

## קישורים חיצוניים

* פריד אבו שקרה במרכז המידע לאמנות ישראלית.

## הערות שוליים

קטגוריה:אמנים ישראלים
קטגוריה:ערבים ישראלים
קטגוריה:אמנים פלסטינים
קטגוריה:אום אל-פחם: אישים
קטגוריה:בוגרי בית הספר לאמנות הציור בתל אביב
קטגוריה:ישראלים שנולדו ב-1963
ניקי פרנץ'

**ניקי פרנץ**' (באנגלית: **Nicki French**; נולדה ב-26 בספטמבר 1964) היא זמרת אנגלייה.

## ביוגרפיה
פרנץ' נולדה במחוז קאמבריה ולה שתי אחיות ואח.

ב-1994 היא התפרסמה שביצעה גרסת כיסוי לשיר "Total Eclipse of the Heart" של בוני טיילר, השיר דורג חמישי במצעד הסינגלים הבריטי ומכר מעל 250,000 עותקים בבריטניה, השיר גם זכה להצלחה בארצות הברית כשנכלל בבילבורד הוט 100.

הסינגל השני שהוציאה "For All We Know" שהיווה גרסת כיסוי לשירם של הקרפנטרז זכה להצלחה פחותה.

ב-1995 יצא אלבומה הראשון "Secrets" אשר עותקיו נמכרו רבות במדינות שונות.

ב-2003 הייתה הזמרת הבריטית היחידה להופיע בספיישל טלוויזיוני של ה-ABC הנקרא "The Disco Ball".

היא שיחקה במספר הצגות ומחזות זמר ובהן "סינדרלה", שם גילמה את הפיה, "היפהפייה הנרדמת" ו"אנני", לאחר מכן ביצעה סיבוב הופעות ברחבי אירופה.

ב-1993 היא נישאה למוזיקאי גאווין מאלט, לאחר מכן הם התגרשו.

## אירוויזיון
היא נבחרה לייצג את הממלכה המאוחדת באירוויזיון 2000, עם שירה "Don't Play That Song Again" שהגיע למקום ה-16.

ב-2002 הייתה שופטת בתחרות לבחירת נציג אסטוניה לאירוויזיון.

ב-2003 הביעה עניין לייצג בשנית את מדינתה בתחרות, אך לבסוף לא השתתפה בגמר הלאומי, בשנה זו השתתפה בתוכנית "החוליה החלשה" בפרק ספיישל של אירוויזיון.

## קישורים חיצוניים

* 

קטגוריה:זמרות בריטיות
קטגוריה:נציגי הממלכה המאוחדת באירוויזיון
קטגוריה:משתתפי אירוויזיון 2000
קטגוריה:בריטיות שנולדו ב-1964
קטגוריה:בריטים שנולדו ב-1964
רבי יונה בוצרייא

**רבי יונה בוצרייא** (גם: **רבי יצחק בוצריה**) היה אמורא ארצישראלי בדור החמישי, בן העיר בוצרה שבחורן, הנזכר בתלמוד הירושלמי ובמדרשי חז"ל.

אמרותיו של רבי יונה בוצרייא מובאות לעניין דיונים על הלכות בתחומים שונים. כך, הורה על סוגי צמחים הפטורים מהפרשת מעשר, וכך נטל חלק בדיונים לעניין הלכות נדרים.

רבי יונה בוצרייא עמד בקשר עם רבי מנא מבית המדרש בטבריה, ושאל אותו לא אחת בהלכות בנושאים שונים.

בנוסף עמד רבי יונה בוצרייא בקשר עם רב הונא בריה דרב יהושע מבבל, ובמסכת מועד קטן נזכר כי רב הונא התיר לרבי יונה בוצרייא למכור את ספריו במהלך חול המועד.

נקרא על שם עירו, העיר הגדולה בוצרה שבחורן, בה התקיימה קהילה יהודית לאורך תקופת התלמוד.

## לקריאה נוספת
*ד"ר מ' מרגליות, **אנציקלופדיה לחכמי התלמוד והגאונים**, הוצאת יהושע צ'צ'יק, תל אביב, כרך ב', עמודים 513–514.

## הערות שוליים

קטגוריה:הדור החמישי לאמוראי ארץ ישראל
קטגוריה:עולים לארץ ישראל במאה ה-4
בריסאוס

**בּריסֵאוּס** (ביוונית עתיקה: **Βρισεύς**) או **בּריסס** (**Βρίσης**) הוא דמות במיתולוגיה היוונית, אביה של בריסאיס (היפודאמיאה ), נערה שנשבתה על ידי היוונים במלחמת טרויה, כפי שמסופר באיליאדה של הומרוס.

אאוסטתיוס מסלוניקי, פרשן של הומרוס, אומר כי בריסאוס וכריסס היו אחים, כבניו של ארדיס (Ardys, שאינו ידוע ממקור אחר), כאשר בריסאוס מתגורר בפדסוס  וכריסס מתגורר בכריסה ; שתיהן היו עיירות בטרואדה . על פדאסוס נאמר אצל הומרוס כי היא התיישבות ללגית , שנשלטה על ידי המלך הללגי אלטס . לפיכך ייתכן שבריסאוס היה גם הוא ללגי. מקורות אחרים אומרים כי בריסאוס היה כהן של לירנסוס .

על פי דיקטיס איש כרתים , בריסאוס תלה את עצמו כאשר איבד את בתו.

## הערות שוליים

קטגוריה:דמויות מהמיתולוגיה היוונית
קטגוריה:מלחמת טרויה
מצר טקומה

**מצר טקומה** (באנגלית: **Tacoma Narrows**) הוא מצר ים, המפריד בין שני חלקי מפרץ פיוג'יט במדינת וושינגטון שבארצות הברית.

המצר הימי מפריד בין חצי האי קיטסאפ לבין העיר טקומה. מאחר שמצר הים צר, מהירות זרמי המים בו עשויים להגיע ל-6 קשרים.

על המצר מצוי הגשר הכפול גשר מצר טקומה (גשר שעמד במקום זה קודם התמוטט זמן קצר לאחר שנפתח).

## מקור השם
שמו של המצר ניתן לו בשנת 1841 על ידי צ'ארלס וילקס, במהלך משלחת החקר האמריקאית.

## תיירות וספורט
המצר מהווה אתר ספורט מים ובייחוד - שיט בקיקים.

## מפות המצר

קובץ:Map-pugetsound.png|מצר טקומה מפריד בין האגן הדרומי של מפרץ פיוג'יט לבין האגן המרכזי של מפרץ פיוג'יט (בפינה הימנית התחתונה של המפה)
קובץ:TacomaNarrows.png|מפה של מצר טקומה


## קישורים חיצוניים

* גשר מצר טקומה - מסלול הליכה - באתר alltrails
* אזור העסקים של העיר טקומה, על גדת המצר
* תחזית מזג אוויר עדכנית עבור מצר טקומה

## הערות שוליים

טקומה
טקומה
קרל תאובלד

**קרל ג'וליאן תאובלד** (באנגלית: **Karl Julian Theobald**; נולד ב-5 באוגוסט 1969) הוא שחקן וקומיקאי אנגלי. הוא שיחק בסדרה "Plebs", ובתפקיד מרטין דיר בסיטקום של ערוץ 4 "מחלקה אלטרנטיבית".

## ביוגרפיה
תאובלד נולד בעיר ירמות'. הוא גדל בלואסטופט, שם למד בבית הספר התיכון The Denes. מגיל צעיר למד בבית ספר למחול. ב-1998 סיים את לימודי המשחק ב-Drama Centre London, והחל לעבוד בתיאטרון Complicite.

תאובלד היה שותף לכתיבה קומית של ראסל בראנד. בשנות התשעים של המאה העשרים הופיעו השניים כצמד בשם "תאובלד ובראנד על הקרח". בנוסף להופעותיו בסדרה הקומית "מחלקה אלטרנטיבית", כתב תאובלד קטעים קומיים עבור תוכניות הטלוויזיה "The Sketch Show" ו-"Smack the Pony". עוד הופיע תאובלד בסיטקום הרדיופוני "The Exterminating Angels".

ב-2008 הצטרף תאובלד לצוות שחקני סדרת המדע הבדיוני של רשת ITV "בראשית" בתפקיד אוליבר ליק. ב-2010 הופיע בסרט "קח אותו ליווני" לצדו של בראנד, בתפקיד העוזר שלו. ב-2014 כיכב תאובלד בסרט הבריטי העצמאי "Downhill" יחד עם נד דנהי, ג'רמי סוויפט, וריצ'רד לומסדן. את הסרט ביים ג'יימס ראוס ואת התסריט כתב טורבן בטס.

## פילמוגרפיה
### קולנוע

### טלוויזיה

### משחקי וידאו

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1969
מניסקותריום

**מניסקותריום** (שם מדעי: *Meniscotherium*) הוא סוג נכחד של יונק מסדרת מפריטי הפרסה או סדרת הקונדילרסים. הוא היה בן משפחת הפינקודונטיים לצד הפינקודוס והוא התגלה בחפירות באמריקה הצפונית ביוטה, קולורדו וניו מקסיקו ותוארך לתקופת האאוקן שלפני 54 עד 38 מיליון שנה מזמננו. נמצאו פרטים מתים רבים יחד, כך שכנראה היונק הקדום חי בלהקות קטנות. הוא הוגדר לראשונה ב-1874 בידי החוקר אדוארד דרינקר קופ.
## מאפיינים
יונק זה היה דומה מעט לכלב במראהו והגיע למשקל 15 עד 20 ק"ג. במקום אצבעות הוא הכיל פרסות נמוכות והוא היה בעל לסתות נמוכות עם חוטם גדול וגולגות רחבה שדמתה לגולגולת של שפן במראה. מבנה שיניו מרמז על תזונה צמחונית, שהתבססה על עלים. עם זאת הוא היה בעל מבנה גוף של טורף ובעל זנב עבה וארוך. ככל הנראה הוא היה מסוגל לטפס על עצים אך לא לריצה מהירה, מאחר שהרגליים היו נמוכות מאוד.

יונק זה בהתבסס על כמות המאובנים שנמצאו היה יונק מצליח מאוד ביערות של אמריקה הצפונית, אולי בשל חייו בקבוצות גדולות ובשל מבנה שיניו הטוחנות הגדולות שהתאימו ללעיסת צמחייה קשה שאוכלי צמחים אחרים לא יכלו לאכול. למרות זאת הוא נכחד עם סוף האאוקן לפני 38 מיליון שנה.

## קישורים חיצוניים

קטגוריה:בעלי חיים שתוארו ב-1874
קטגוריה:טקסונים שתוארו בידי אדוארד דרינקר קופ
קטגוריה:פינקודונטיים
קטגוריה:יונקים שחיו באאוקן באמריקה הצפונית
קטגוריה:מאובני טקסונים שתוארו ב-1874
לא לבד (שיר של קובי מרימי)

"**לא לבד**" הוא סינגל שהוקלט על ידי הזמר הישראלי קובי מרימי. השיר יצא לאור ב-26 בינואר 2020 כסינגל שלא מתוך אלבום, על ידי חברת התקליטים יוניסל.

## רקע וכתיבה
השיר נכתב על ידי קובי מרימי, קיי בן סלמון וחביב ממן, הולחן על ידי בן סלמון ואייל ניסים והופק על ידי גל כהן ואיל ישי. השיר הוא בסגנון בלדה, בדומה לשירו של מרימי שייצג את ישראל באירוויזיון 2019, "Home".

בסמוך לצאתו כסינגל, עלה השיר לרשת הזרמת המדיה ספוטיפיי.

יוסי חרסונסקי סקר את השיר בחיוב תוך שהעניק לו שלושה כוכבי זהב וחצי מתוך חמישה.

## וידאו קליפ
הווידאו קליפ הנלווה לשיר הועלה לערוץ היוטיוב של מרימי ב-26 בינואר 2020, בסמוך לצאת הסינגל. בקליפ ניתן לראות דמות מונפשת של מרימי שרה את השיר.

## מיקומי שיא

## קישורים חיצוניים

* לא לבד באתר טיידל
* 
* 
* 
* 
* 
* 

## הערות שוליים

קטגוריה:שירי קובי מרימי
קטגוריה:שירים בעברית
קטגוריה:שירים על בדידות
הר קופולה (אנטארקטיקה)

**הר קופולה** (באנגלית: **Mount Cupola**; מילולית: הר הכיפה) הוא הר בצורת כיפה, המהווה את הגבול הדרומי-מזרחי של הרי רואן בחלקו הצפוני של האי אלכסנדר, שבאנטארקטיקה.

גובהו של ההר 2,500 מטרים מעל פני הים.

הר זה הוא ההר החמישי בגובהו באי אלכסנדר.

## היסטוריה
### גילוי ומיפוי ההר

ההר צולם מן האוויר לראשונה על ידי המשלחת הבריטית אל ארץ גרהאם בשנת 1937.

ההר נסקר בשנת 1948 על ידי סקר שטחי חסות איי פוקלנד.

### מקור השם
שמו של ההר ניתן לו בשנת 1960 על ידי הוועדה המייעצת לשמות אנטארקטיים של בריטניה.

שם זה ניתן להר בשל צורתו (צורת כיפה - משמעו המילה "קופולה" היא "כיפה").

## ראו גם
* הר קאלה
* הר פריז
* הר ספיבי

## לקריאה נוספת

* Damien Gildea, **[https://books.google.co.il/books?id=mLHtBgAAQBAJ&pg=PT80&lpg=PT80&dq=%22Mount+Cupola%22&source=bl&ots=8IFiULt2Rk&sig=ACfU3U2kLeCH86BtElszAlky3dBs7qQDqQ&hl=en&sa=X&ved=2ahUKEwjCl-XWnKLnAhVOEVAKHb_qAjk4ChDoATAGegQIBBAB#v=onepage&q=%22Mount%20Cupola%22&f=false Antarctic Peninsula - Mountaineering in Antarctica: Travel Guide]**
* Defense Mapping Agency 1992, **[https://books.google.co.il/books?id=sgSnbMOD_VsC&pg=PA444&lpg=PA444&dq=%22Mount+Cupola%22&source=bl&ots=qbWCquPcwb&sig=ACfU3U0fUBDtE2yzykRtiSGpIBcRy4ja6Q&hl=en&sa=X&ved=2ahUKEwjTzu_Vm6LnAhXSDOwKHdzeAvsQ6AEwEnoECA8QAQ#v=onepage&q=%22Mount%20Cupola%22&f=false Sailing Directions (planning Guide) and (enroute) for Antarctica]**, pp. 377


## קישורים חיצוניים
* הר קופולה באתר הסקר הגאולוגי של ארצות הברית
* הר קופולה באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית עבור הר קופולה (לפי גבהים)
* המרחק בין הר קופולה לאתרים סמוכים

## הערות שוליים

קופולה
רמת קייר

**רמת קייר** (באנגלית: **Care Heights**) היא רמה הררית של פסגות המכוסות קרח, בקצה הדרומי של הרי רואן, בצפון האי אלכסנדר, שבאנטארקטיקה.

הרמה נמצאת צפונית למעבר טאפטס.

הרמה מתנשאת לגובה של 1,500 מטרים מעל פני הים.

## היסטוריה
### גילוי ומיפוי הרמה

הרמה צולמה מן האוויר על ידי משלחת המחקר האנטארקטית רון בין השנים 1947–1948.

הרמה מופתה בשנת 1960 על בסיס תצלומים אלה על ידי ד. סירל (D. Searle) מסקר שטחי חסות איי פוקלנד.

תצלומי אוויר נוספים צולמו על ידי צי ארצות הברית בין השנים 1966–1967; תצלומי לוויין לנדסט של ארצות הברית צולמו בינואר 1974.

### מקור השם

שמה של הרמה ניתן לה בשנת 1977 על ידי הוועדה המייעצת לשמות אנטארקטיים של בריטניה.

הרמה נקראת על שמו של ברנרד וו. קייר (Bernard W. Care), גאולוג של הסקר האנטארקטי הבריטי, שעבד באי סטונינגטון בין השנים 1973–1975, ובאי אדלייד בין השנים 1975- 1976, ובצפון האי אלכסנדר בין השנים 1976–1977.

## קישורים חיצוניים
* רמת קייר באתר הסקר הגאולוגי של ארצות הברית
* רמת קייר באתר הגאזט האנטארקטי של ממשלת אוסטרליה
* רמת קייר באתר הגאזט האנטארקטי המשווה SCAR של ממשלת אוסטרליה
* מפת אזור רמת קייר

## הערות שוליים

קייר
סייקלו–קרוס

[ממוזער|250px|[ווט ואן ארט (שמאל) ומת'יו ואן דר פול (ימין) במהלך אחד המרוצים]]
[שמאל|ממוזער|[מת'יו ואן דר פול (שמאל) ו-ווט ואן ארט (ימין) במהלך מרוץ, שניהם סוחבים את אופניהם בידיים בגלל קטע המדרגות]]
שמאל|ממוזער|רוכב
נאלץ ללכת ברגל, עקב אחד המכשולים במסלול
שמאל|ממוזער|קטע מתוך אליפות אירופה, 2019
**סייקלו–קרוס** (באנגלית: **Cyclo–cross**, או בקיצור **CX** או **cyclo–X**) הוא ענף ספורט ומרוץ אופניים. המרוץ מתקיים במתכונת של הקפות (לרוב לא יותר מ-3.5 קילומטרים) ובסבב המקצועני הוא מתקיים בין חודש אוקטובר לחודש פברואר בסתיו או בחורף. הרוכבים בענף  נאלצים לרכוב על דשא, בוץ, חול, גבעות תלולות, אבנים ותנאי שטח מאתגרים אחרים. כמו שאר ענפי האופניים, גם פה הסייקלו–קרוס דומיננטי בעיקר באירופה, ובפרט בהולנד, צרפת ובלגיה. עם זאת, הענף פופולרי מאוד גם בארצות הברית.

ארגון ה-UCI, הוא הארגון המנהל את ענף הסייקלו–קרוס. רוב רוכבי הסייקלו–קרוס הם רוכבים עם יותר מהתמחות אחת ולכן ברוב המקרים הם גם רוכבי אופני כביש או אופני שטח. המרוץ בדרך כלל באורך של חצי שעה עד שעה. הענף איננו אולימפי.

## ציוד
### אופניים
שמאל|ממוזער|אופני סייקלו–קרוס
אופני סייקלו–קרוס הם סוג של הכלאה בין אופני כביש לבין אופני שטח - הם מזכירים אופני כביש במראה שלהם, בכידון, ובמשקל האופניים. הם מזכירים אופני שטח בגלגלים והצמיגים הגדולים יותר, בלמי דיסק והילוכים נמוכים יותר. לאופני סייקלו–קרוס יש מרווח צמיגים רחב יותר משל אופניים אחרים, הן אמורים להיות קלים במיוחד בשביל לאפשר נשיאה שלהם בידיים ולהיות מותאמים. ניתן להחליף אופניים באמצע מרוץ.

### ביגוד
מכיוון שהמרוצים מתקיימים בחודשי החורף או הסתיו, הביגוד הוא ביגוד חם - שרוולים ארוכים, גרביונים, מחממי גפיים. עוד סיבה שהביגוד הוא ארוך, זה בשביל למנוע התלכלכות ישירה של הגוף ומגע ישיר עם בוץ, חול ודברים אחרים.

## היסטוריה
תחילה, במרוצי כביש שונים בתחילת המאה ה-20 היה נהוג לעיתים לחתוך דרך שדות איכרים ולקחת קיצורי דרך בדרכים אחרות, שכללו חול ודברים אחרים.

לאחר שאוקטבה לפיז ייחס את ניצחונו בטור דה פראנס 1910 לאימוני הסייקלו–קרוס שעזרו לו, הענף תפס תאוצה והחל לכלול גם אליפויות לאומיות, באותה שנה נערכה אליפות בלגיה הראשונה בסייקלו–קרוס. ושנתיים לאחר כך אליפות שווייץ הראשונה בסייקלו–קרוס. המרוץ הבינלאומי הראשון נערך ב-1924, והתקיים בצרפת.

ה-UCI החל לנהל את הענף ב-1950, ואליפות העולם הראשונה נערכה באותה השנה, בה ניצח ז'אן רוביק הצרפתי.

## אופי המרוץ
מספר המשתתפים בתחרות נע בין עשרות, הם מוזנקים למרוץ בשורות. המרוץ מתנהל בהקפות, בין 1 ל-3.5 קילומטרים היא הקפה. במהלך המרוץ יש קטעים מאתגרים, לדוגמה מחסומים שמאלצים קפיצה מעליהם, או ירידה מהאופניים ונשיאה שלהם בידיים, פניות חדות, קטעי מדרגות ועליות תלולות. למרות זאת, המטרים האחרונים בהקפה הם מישוריים ועל אספלט רגיל.

## אירועים
האירועים הבולטים בענף הם:
* אליפות העולם בסייקלו–קרוס
* גביע העולם בסייקלו–קרוס
* סייקלו–סופרפרסטיז'
* DVV Trophy
* אליפויות לאומיות

## קישורים חיצוניים

* 
* 

## הערות שוליים

קטגוריה:אופניים
קטגוריה:ענפי ספורט
הרפגולסטיס

**הרפגולסטיס** (שם מדעי: *Harpagolestes*; מיוונית: "שודד מאונקל") הוא סוג של יונק נכחד מסדרת המזוניכידים, אשר חי באמצע עד סוף האאוקן במרכז ובמזרח אסיה ובמרכז ומערב אמריקה הצפונית. המאובנים שלו התגלו בסין, מונגוליה, קוריאה, קנדה וארצות הברית. הוא תואר לראשונה ב-1901 והוא כלל בערך 7 מינים שונים.

ההרפגולסטיס היה יונק בגודל דוב בעל דמיון לצבוע אך בעל זנב ארוך יותר. הוא הגיע לאורך 2.1 מטר ולמשקל של עד 250 ק"ג. הלסתות שלו היו חזקות מאוד ונועדו לשבור עצמות אך מבנה הגוף הכבד בעל הרגליים הקצרות יחסית אך החזקות, מרמז שלא היה אצן גדול והוא כנראה התבסס על נבלות. הלסתות היו ארוכות בעלות שרירים רחבים מצידי הראש עם ניבים בולטים אך עם שחיקה של הטוחנות. כמו מינים דומים גם ההרפגולסטיס היה בעל פרסות בקצות רגליו, אך היה בעל 4–5 אצבעות, יותר מאשר מכפילי הפרסה האמיתיים. הוא היה שלב אמצעי בין הטורפים האמיתיים לפרסתנים האמיתיים.

לצד המונגולניקס והפציהאינה ממונוגוליה הוא היה מהבדים שבבני משפחת המזוניכידיים, שהתקיימו באירואסיה ואמריקה הצפונית החל מהפלאוקן ושימשו אולי בתור הטורפים הראשיים עד להיכחדם.

## קישורים חיצוניים

קטגוריה:מזוניכידיים
קטגוריה:יונקים שחיו באאוקן באסיה
קטגוריה:מגה-פאונה של הפלאוגן באירואסיה
קטגוריה:מגה-פאונה של הפלאוגן באמריקה הצפונית
קטגוריה:מאובני טקסונים שתוארו ב-1901
נוסרט גקצ'ה

**נוּסְרֶט גקְצֶ'ה** (בטורקית: **Nusret Gökçe**, נולד בשנת 1983), המכונה "סולט ביי" (**Salt Bae**), הוא שף, קצב, ומסעדן טורקי, שבבעלותו Nusr-Et, רשת בתי סטייק. הטכניקה שלו להכנת בשר ותיבולו הפכה לתופעת אינטרנט.

## חיים אישיים
גקצ'ה נולד בארזורום בטורקיה למשפחה כורדית. אביו היה עובד מכרות. המצב הכספי הקשה של המשפחה אילץ אותו לעזוב את כיתת בית הספר ולעבוד כחניך קצבים ברובע קדיקוי באיסטנבול.

הוא עוסק רבות בעבודות צדקה, כמו בניית בית ספר בעיר הולדתו ארזורום.

## תנועת ההמלחה שהפכה לתופעה אינטרנטית
גקצ'ה התפרסם יותר באמצעות סדרת קטעי וידאו ויראליים באינטרנט מינואר 2017, המראים אותו "חותך" בחיתוך בשר ומפזר מלח.

תהילתו הגיעה מסרטון ויראלי בשם "Stake Ottoman", שפורסם ב-7 בינואר 2017 בחשבון הטוויטר של המסעדה שלו. הסרטון נצפה 10 מיליון פעמים באינסטגרם, לאחר מכן הוא כונה "Salt Bae" בגלל הדרך הייחודית שלו לבזוק מלח: להשמיט אותו מקצות אצבעותיו לזרועו ואז המלח נופל על המנה. בשל החשיפה הרבה מפוסט זה, הפרופיל שלו התרחב מאוד והוא שירת מגוון רחב של ידוענים ופוליטיקאים מרחבי העולם.

## מסעדות
גקצ'ה קיבל משובים וביקורות מארגנטינה, ונצואלה וארצות הברית.

הוא ביקר במספר מדינות כולל ארגנטינה וארצות הברית בשנים 2007–2010, שם עבד בחינם במסעדות מקומיות, במטרה לצבור ניסיון כטבח וכמסעדן. לאחר שובו לטורקיה, פתח ג'קצה את המסעדה הראשונה שלו באיסטנבול בשנת 2010 ובהמשך פתח מסעדה בדובאי בשנת 2014.

המנות המוגשות במסעדותיו זכו לביקורות מעורבות ותוארו כבעלות "מחיר מופקע". ביקורות מקצועיות מוקדמות בשנת 2018 על הסטקייה שלו בעיר ניו יורק היו בדרך כלל שליליות. עם זאת, מבחינת בידור, הביקורות היו חיוביות יותר.

בדצמבר 2017 הוא ספג ביקורת על תמונה שהוצגה ב-2016 מול דמותו של פידל קסטרו. בספטמבר 2018, גקצ'ה ספג ביקורת נוספת לאחר שנשיא ונצואלה ניקולאס מדורו ביקר ואכל במסעדה שלו באיסטנבול, שנבע מחוסר הרגישות הנתפסת למשבר ולמחסור בוונצואלה.

הוא פתח סניפים במדינות רבות כולל אבו דאבי באיחוד האמירויות הערביות, דוחה שבקטר, אנקרה, בודרום, איסטנבול ומרמריס בטורקיה, ג'דה בערב הסעודית, במיקונוס, יוון ובמיאמי וניו יורק שבארצות הברית.

בנובמבר 2019 האשימו אותו ארבעה מעובדיו לשעבר שהוא קיבל חלק מהטיפים שלהם. הם הוסיפו כי פוטרו ממסעדתו בניו יורק כשניסו לשאול שאלות על הטיפים. הוא הועמד למשפט לחקירת הנושא, לפיו הגיע להסדר עם עובדיו לשעבר ושילם להם 230 אלף דולר. באשר לשאלה מדוע פיטר אותם, הוא אמר: "לא הייתי מרוצה מהביצועים של ארבעת העובדים... מאז שפוטרו, הם פעלו בתחושה של 'אתה תראה, מה אנחנו הולכים לעשות לך' והעלו את טענות הטיפים האלה."

## קישורים חיצוניים

* 

## הערות שוליים

קטגוריה:שפים
קטגוריה:כורדים טורקים
קטגוריה:תופעות אינטרנט
קטגוריה:טורקים שנולדו ב-1983
תיכון שש-שנתי עין-גדי

**תיכון שש-שנתי עין-גדי** (קרוי גם: **בית ספר שש-שנתי לחינוך סביבתי עין גדי**, **בית ספר תיכון עין גדי**) הוא בית ספר תיכון מקיף (ממלכתי על יסודי), שש שנתי (כיתות ז'-י"ב) המשותף ליישובי ים המלח, ממוקם בקיבוץ עין גדי מחנך ומלמד את כל ילדי האזור וכן קולט לשורותיו, במסגרת פנימייתית, תלמידים מרחבי הארץ.

"תיכון שש-שנתי עין-גדי" מתוקצב על ידי המועצה האזורית "תמר"

## כללי
בית הספר נוסד בשנת 1977. בית הספר השש-שנתי שוכן לאורך חופו של ים המלח בקיבוץ עין-גדי. אוכלוסיית התלמידים מורכבת מילדי המועצות: מועצה אזורית תמר, מועצה אזורית מגילות ותלמידי הפנימייה

בבית הספר 15 כיתות. כל התלמידים לומדים לבגרות במסלולים שונים.

בין מגמות התיכון: אומנות פלסטית ותקשורת (רדיו/קולנוע).

תוכניות פיתוח כוללות חוגי העשרה ופיתוח חשיבה. כיתות המדעים מונות כעשרה תלמידים.

בית הספר מצוי תחת הפיקוח של האגף לחינוך התיישבותי במשרד החינוך.

בשנת 2016 היו בבית הספר 201 תלמידים (17.2 בכיתה). אחוז הזכאים לבחינות בגרות עמד על 94.7%. אחוז המצטיינים עמד על 5.3%.

### חלוקה לכיתות
* 2 כיתות ז'
* 2 כיתות ח'
* 2 כיתות ט' 
* 3 כיתות י'
* 3 כיתות י"א
* 2 כיתות י"ב

### הסעות לבית הספר
קיימת הסעה קבועה לבית הספר (וממנו) מהיישובים הבאים: יישובי מגילות - ורד יריחו, בית הערבה, קדם ערבה, אלמוג, קליה, מצפה שלם, יישובי כיכר סדום (כיכר סדום והמועצה האזורית תמר) - נווה זוהר, נאות הכיכר, עין חצבה, עין תמר.

## מקצועות מוגברים (5 יח"ל)
* תקשורת בנתיב עיוני (נכון לשנת 2016) מגמת תקשורת נסגרה
* ביולוגיה (נכון לשנת 2016)

## ראו גם
* עין גדי (קיבוץ)

## קישורים חיצוניים
* בית ספר תיכון עין גדי, באתר מועצה אזורית תמר

## הערות שוליים

עין גדי
קטגוריה:עין גדי
קטגוריה:מועצה אזורית תמר: מבנים
מוחמד אל-עיסא

**מוחמד בן עבד אל-כרים אל-עיסא** (בערבית: **محمد بن عبد الكريم العيسى**; נולד ב-9 ביוני 1965) הוא פוליטיקאי סעודי, המזכיר הכללי של הליגה המוסלמית העולמית , נשיא ארגון החלאל האסלאמי הבינלאומי , ושר המשפטים לשעבר. נחשב כמתון במיוחד בזירה הפוליטית וקרא ליהודים ולמוסלמים להתאחד ולשלב כוחות כדי להילחם באנטישמיות ואף יצא נגד הכחשת השואה והוביל משלחת לביקור במחנות ריכוז.

ב-2022 החליט יורש העצר מוחמד בן סלמאן שאת הדרשה העיקרית בעלייה לרגל בחג הקורבן על "הר ערפאת", יישא מוחמד אל-עיסא, "האימאם הציוני", כאיתות להתקרבות לישראל.

## ביוגרפיה
אל-עיסא נולד בריאד. הוא בעל תואר ראשון במשפט איסלאמי (פיקה) ודוקטורט במשפט כללי, השוואתי וחוקתי מאוניברסיטת "אימאם מוחמד בן סעוד"() בריאד.
לאחר לימודיו, עבד אל-עיסא באוניברסיטה כחבר פקולטה. ב-2007 מונה לסגן נשיא מחלקת התלונות ושירת בתפקיד זה עד לשנת 2009. ב-14 בפברואר 2009, מונה לשר המשפטים בממשלת ערב הסעודית והחליף בתפקיד את עבדאללה בן מוחמד אל שיח'  שכיהן בתפקיד משנת 1992. מינויו היה כחלק מרפורמה שהוביל המלך עבדאללה ובה הוחלפו מספר שרים רב.
ב-4 באוגוסט 2016 מונה למזכיר הכללי של הליגה המוסלמית העולמית.

אל-עיסא נחשב לקול עולמי מוביל בנושא האסלאם המתון כמו גם לדמות מפתח במאבק כנגד אידאולוגיות קיצוניות. מנהיגים דתיים ופקידי ממשלה כאחד שיבחו את אל-עיסא על מאמציו לקדם מתינות, שיתוף פעולה ודו-קיום בקרב כל בני האדם.

## דעות
בשנת 2012 טען אל-עיסא בהרצאה ב"אוניברסיטת סעוד האסלאמית" בריאד, כי סלפיזם הוא רק גישה ואין לראות בו סוג של אסלאם. הוא הדגיש עוד כי הגישה הסלאפית מתונה ומשמעה לעמוד ולציית למערכת האמונות והערכים של האבות הקדומים, ביחס להבנה של האסלאם.

אל-עיסא מכיר בזוועות השואה, ומתנגד למאמצים של הכחשת השואה. הוא קורא למהגרים מוסלמים בארצות מערביות לא לפרוש לקהילות מבודדות אלא לבצע אינטגרציה חברתית, זאת בניגוד לאידאולוגיה הווהאבית
.

בינואר 2020 הוביל משלחת לסרברניצה שבבוסניה, ומחנה ההשמדה באושוויץ, פולין, בציון 75 שנה לשחרורו

אל-עיסא מתנגד לפוליטיזציה של האסלאם, וטוען שהדבר אינו משקף את טבעו של האסלאם ומפריע להיטמעות מוסלמים בארצות א-מוסלמיות.

כאשר נשא אל-עיסא את הדרשה העיקרית בחג הקורבן בשנת 2022 ניצל את ההזדמנות כדי לתמוך במסר מתון של אסלאם המקדם הרמוניה וחמלה, הוא קרא למוסלמים להימנע מכל מה שמוביל ל"התנגדות, איבה או פילוג" והדגיש כי "האינטראקציות בינינו נשלטות על ידי הרמוניה וחמלה". במטרה לקדם סובלנות והבנה עיסא הדגיש כי לאסלאם יש רוח מקיפה שטובתה לכלל האנושות.

## קישורים חיצוניים
* 

## הערות שוליים

קטגוריה:שרי ממשלת ערב הסעודית
קטגוריה:שרי משפטים
קטגוריה:ילידי 1965
סינופלותריום

ממוזער|שלד של סינופלותריום
**סינופלותריום** (שם מדעי: *Synoplotherium*; מיוונית: "בהמה שנלחמת יחד") הוא סוג של יונק בן לסדרת המזוניכידים הנכחדת, אשר חי במשך האאוקן באמריקה הצפונית לפני 50 מיליון שנה. המאובנים שלו התגלו בויומינג ונקראו בשנת 1872 בידי החוקר אדוארד דרינקר קופ, כשהחוקר עותניאל צ'ארלס מארש קרא לסוג בשם ***Dromocyon*** (מילולית: "כלב אצן"). ממצאים אלה מצויים כיום באוניברסיטת ייל שבקונטיקט והם כוללים פרט בעל שבר במרכז הלסת שכנראה התאושש מהפציעה עם עדויות לריפוי חלקי שלהם.

הסינופלותריום היה טורף דומה לזאב ובעל ראש גדול יחסית לגופו ולסתות חזקות שהכילו ניבים גדולות אך גם טוחנות גדולות יחסית. הוא הגיע לאורך מטר וחצי ולמשקל ממוצע של 50 ק"ג. הרגליים שלו היו ארוכות וחזקות עם ארבע אצבעות בולטות שדמו מעט לפרסות. הוא היה בעל זנב גמיש ובעל עמוד השדרה שהתאים לריצה מהירה, הרבה יותר מקרוביו.

הוא התקיים בטבע לצד קרובו המסוניקס ואולי היה בתחרות עמו.

## קישורים חיצוניים

קטגוריה:מזוניכידיים
קטגוריה:יונקים שחיו באאוקן באמריקה הצפונית
קטגוריה:מגה-פאונה של הפלאוגן באמריקה הצפונית
קטגוריה:מאובני טקסונים שתוארו ב-1872
פירוש ספר דניאל המיוחס לרבינו סעדיה גאון

**פירוש ספר דניאל המיוחס לרבינו סעדיה גאון** הוא פירוש על ספר דניאל שנדפס במקראות גדולות תחת הציון שהוא פירושו של רבינו סעדיה גאון (רס"ג). היום מקובל שהפירוש אינו של רב סעדיה גאון.

## תולדות הפירוש
הפירוש נדפס במהדורה הראשונה של מקראות גדולות תחת הציון שהוא פירושו של רבנו סעדיה גאון. בביכורי העתים לקראת תקפ"ט (1828) פרסם שלמה יהודה רפפורט סיכום של תולדות סעדיה גאון ובהערה ארוכה טען שאמנם רב סעדיה גאון כתב פירוש לספר דניאל, אולם הפירוש המופיע במקראות גדולות אינו שלו. ראיותיו כוללות מובאות של אבן עזרא מפירושו של סעדיה גאון שאינם מופיעים בפירוש המופיע במקראות גדולות, ומובאות של רש"י ואבן עזרא מפירושו של רב סעדיה גאון הסותרות את המופיע בפירוש. . במיוחד מציין רפפורט שרש"י מייחס לרב סעדיה גאון פירוש של מראות דניאל גם על אירועים עתידיים אחרי ימי רס"ג אך לפני ימי רש"י, בעוד הפירוש במקראות גדולות מפרש את בחזון זה אך ורק עד ימי החשמונאים. בנוסף, מציין רפפורט שהפירוש סותר את דברי רס"ג בספר אמונות ודעות. כראייה נצחת מציין רפפורט את הפירוש על פרק ז', פסוק ח', בו הוא מצא רמז למלכות הנוצרים בירושלים, שאירע מעל 150 שנה אחרי מות סעדיה גאון. שלמה יהודה רפפורט ציין שמחבר הפירוש אמנם הביא מובאות מפירושו של רס"ג, ולכן יש מובאות מרס"ג הנמצאות בפירוש.

אלעזר הלוי גרינהוט יצא נגד טענתו של רפפורט ופרסם במאסף הגן שיצא בשנת 1899 מאמר הטוען שהפירוש הוא אכן של רס"ג. גרסה מורחבת של טענותיו הוא הביא בהקדמה לפירושו על עזרא ונחמיה. בשנת 1900 הגיב שמואל אברהם פוזננסקי לגרינהוט וטען שרפפורט צודק והפירוש אינו של רס"ג. גרינהוט השיב לפוזננסקי, אך דבריו לא נתקבלו על לב החוקרים. כתב על כך פרופ' אליעזר שלוסברג: "למרות דברי תשובתו של גרינהוט, מוסכם על כל החוקרים, כי המחבר אכן איננו הגאון רב סעדיה."

בשנת תשמ"א הוציא הרב יוסף קאפח מכתב יד את פירושו של רב סעדיה גאון לספר דניאל, השונה מהפירוש המופיע במקראות גדולות.

## מחבר
השערות שונות הועלו לגבי זהותו של מחבר הפירוש, בהם: חכם צרפתי מהמאה ה-13 או ה-14, הפייטן סעדיה בן נחמני וסעדיה בן יוסף בכור שור. 

## הערות שוליים

קטגוריה:ספר דניאל
קטגוריה:פירושי התנ"ך
רוד האנדלי

**רודני קלארק "הוט רוד" האנדלי** (באנגלית: **Rodney Clark "Hot Rod" Hundley**; 26 באוקטובר 1934 – 27 במרץ 2015) היה כדורסלן אמריקאי, אשר שיחק בקבוצת מיניאפוליס/לוס אנג'לס לייקרס מליגת ה-NBA בין השנים 1957–1963. בעונות  ו- נבחר להשתתף במשחק האולסטאר של ה-NBA, וממוצעיו הכוללים לאורך 6 עונותיו בליגה הם 8.4 נקודות, 3.3 ריבאונדים ו-3.4 אסיסטים למשחק.

בין השנים 1974–2009 שימש כשדרן של משחקי ניו אורלינס/יוטה ג'אז. כמחוות כבוד, בינואר 2010 העלתה הקבוצה לתקרת אולמה הביתי "גופייה" עם שמו של האנדלי והמספר '3051', המסמל את מספר משחקי הקבוצה אותם שידר.

## קריירת מכללות
האנדלי נולד וגדל בעיר צ'ארלסטון אשר בווירג'יניה המערבית, ובין השנים 1954–1957 למד באוניברסיטת וירג'יניה המערבית. ב-3 עונותיו בקבוצת הכדורסל של האוניברסיטה הוביל אותה ל-3 העפלותיה הראשונות לטורניר אליפות המכללות, עם ממוצעים של 24.5 נקודות ו-10.6 ריבאונדים למשחק. בסיום עונתו האחרונה, 1956/1957, נבחר לחמישיית העונה של ליגת המכללות ("First-team All-American"). בשנת 2016 הוצב פסל בדמותו מחוץ לאולם הכדורסל של הקבוצה, לצד פסלו של ג'רי וסט – כוכב הקבוצה בשנים 1957–1960.

## קריירת משחק
בדראפט ה-NBA 1957 נבחר האנדלי בבחירה הראשונה על ידי סינסינטי רויאלס, אשר מיד שלחה אותו בטרייד למיניאפוליס לייקרס, יחד עם ארבעה שחקנים נוספים, בתמורה לקלייד לאבלט. בעונתו השלישית במיניאפוליס רשם שיאי קריירה של 12.8 נקודות, 5.3 ריבאונדים ו-4.6 אסיסטים למשחק, ונבחר להשתתף במשחק האולסטאר של ה-NBA לצד חבריו לקבוצה אלג'ין ביילור ודיק גרמייקר. בעונה העוקבת עברה הקבוצה לשחק בלוס אנג'לס, ומינתה כמאמן את פרד שאוס, אשר אימן את האנדלי בליגת המכללות. במהלך עונת  סבל האנדלי מפציעה קשה בברכו אשר אילצה אותו לפרוש בסיום העונה, בגיל 28 בלבד.

בעונות ,  ו- העפיל עם הלייקרס לגמר ה-NBA, אך בכל שלוש הסדרות הפסידה קבוצתו מול בוסטון סלטיקס.

## קריירת שידור
לאחר פרישתו ממשחק שימש האנדלי כשדרן של משחקי פיניקס סאנס במשך 4 שנים, ולאחר מכן כשדרן של משחקי הלייקרס במשך 4 שנים נוספות. באותה תקופה החל לשדר את משחקי אולסטאר ה-NBA ברשת הטלוויזיה CBS.

בשנת 1974 מונה לשדר הקבוע של משחקי ניו אורלינס ג'אז, לקראת עונת הבכורה של המועדון, ונשאר בתפקיד זה במשך 35 שנים. בשנת 1979 עברה הקבוצה לשחק בסולט לייק סיטי, ושינתה את שמה ל"יוטה ג'אז". ב-31 השנים הראשונות שידר את המשחקים בטלוויזיה וברדיו במקביל, עד שנת 2005 בה עבר לשדר ברדיו בלבד. ב-14 באפריל 2009 הודיע האנדלי כי יפרוש מתפקידו בסיום עונת .

ב-27 במרץ 2015 נפטר האנדלי בביתו שבפיניקס, אריזונה, בגיל 80.

## קישורים חיצוניים

* 

## הערות שוליים

קטגוריה:אמריקאים ילידי וירג'יניה המערבית
קטגוריה:צ'ארלסטון (וירג'יניה המערבית): אישים
קטגוריה:כדורסלנים אמריקאים
קטגוריה:וירג'יניה המערבית: כדורסלנים
קטגוריה:כדורסלני אוניברסיטת וירג'יניה המערבית
קטגוריה:בחירות דראפט של סינסינטי רויאלס
קטגוריה:כדורסלני מיניאפוליס לייקרס
קטגוריה:כדורסלני לוס אנג'לס לייקרס
קטגוריה:משתתפי משחק האולסטאר של ה-NBA
קטגוריה:שדרני ספורט
קטגוריה:אמריקאים שנולדו ב-1934
קטגוריה:אמריקאים שנפטרו ב-2015
אמבר (סרט)

**אמבר** (באנגלית: **Forever Amber**) הוא סרט דרמה רומנטית אמריקאי משנת 1947 בבימויו של אוטו פרמינגר, עם לינדה דרנל וקורנל ויילד בתפקידים הראשיים.

התסריט מבוסס באופן חופשי על רב המכר "לנצח אמבר" של קתלין וינזור  משנת 1941. הספר הושווה בזמנו לחלף עם הרוח של מרגרט מיטשל והיוצרים רצו לשחזר את הצלחת הסרט עם ויוויאן לי. לאחר חיפושים מאומצים בחרו בלינדה דרנל.

סיפור המתבסס על אירועים היסטוריים כמו מהפכת מלחמת האזרחים האנגלית, המגפה הגדולה של לונדון, השרפה הגדולה של לונדון, המלך צ'ארלס השני ועוד. צעירה כפרית רוצה לעשות את כל הדרך עד למיטתו של המלך באמצעים לא כל כך מוסריים. בשל כך הספר והסרט הוחרמו לזמן מה בכמה ערים בארצות הברית.

הבמאי הראשון של הסרט היה ג'ון סטאהל  אך הוא הוחלף לאחר 39 ימי צילום על ידי אוטו פרמינגר.

הסרט היה מועמד לפרס אוסקר לפסקול המקורי הטוב ביותר. הוא לא הגשים את התקוות שתלו בו.

## תקציר העלילה
שנת 1644, מלחמת אזרחים משתוללת באנגליה לאחר עליית אוליבר קרומוול. אזרחים שנסים מהמלחמה לאזור הכפרי, משאירים תינוקת ליד אחד הבתים, עטופה בשמיכה ועליה רקום "אמבר". משפחת כפריים מאמצת את היתומה הנקראת אמבר על שום צבע הענבר של עיניה.

שנת 1660, אמבר (לינדה דרנל) בת 16 ואביה המאמץ רוצה להשיא אותה לאחד מבחורי הכפר אבל היא מסרבת ושואפת לגדולות. לכפר מגיעים חיילים ובראשם הקצינים ברוס קרלטון (קורנל ויילד) וחברו, לורד אלמסבורי (ריצ'רד גרין). אמבר מבקשת מברוס שייקח אותה ללונדון אך הוא מסרב. היא מגיעה ללונדון בכוחות עצמה, נפגשת עם ברוס והם מתעלסים.

ברוס עוזב אותה למחרת לעיסוקיו כפריבטיר באישור המלך. הוא משאיר לה מאתיים פאונדס אך נוכלים גוזלים ממנה את הכסף, היא נכנסת לחובות ונשפטת למאסר בכלא ניוגייט. שם היא מתוודעת לפושע בשם בלק ג'ק (ג'ון ראסל) שמתאהב בה. אמבר בהריון ומצבה קשה. הפושע בורח יחד אתה, מביא אותה למאורת עבריינים שם היא יולדת את בנה ברוס. היא עוזרת לו בשוד, מפתה אנשים עשירים ואז בלק ג'ק שודד אותם. באחת הפעולות הוא נתפס ונהרג ואמבר מצליחה להימלט. היא מוצאת מקלט אצל קפיטן רקס מורגן (רקס לנגן) שמתאהב בה, מסכים להציל אותה ולהפוך אותה לשחקנית. בהופעותיה היא מתוודעת למלך צ'ארלס השני (ג'ורג' סנדרס) שמוקף בפילגשים.

ברוס חוזר ואמבר עדיין אוהבת אותו. מורגן מפתיע אותם במצב אינטימי ומזמין את ברוס לדו-קרב. ברוס נענה להזמנה והורג אותו. אמבר נשארת לבד עם המשרתת שלה נאן (ג'סיקה טנדי). מחוסר ברירה היא נענית להצעתו של הרוזן רדקליף (ריצ'רד היידן), אלמן מבוגר ומתחתנת איתו.

היא עדיין מאוהבת בברוס ולכן כשהיא שומעת שהוא חולה מאוד בדבר שפרץ על אנייתו, היא עוזבת את רדקליף, מטפלת בברוס הגוסס ומצילה אותו. ברוס חוזר לווירג'יניה וצ'ארלס השני מחזר אחר אמבר למורת רוחו של רדקליף. פורצת דליקה ענקית בלונדון. רדקליף נועל את אמבר בחדרה אך משרת נזעם פורץ אל הדלת, מציל את אמבר ומשליך את רדקליף ללהבות.

כעת אמבר היא אלמנה פנויה והופכת לפילגשו של צ'ארלס. ברוס חוזר לאנגליה עם אשתו קורינה וצ'ארלס מפסיק את קשריו עם אמבר. לפי רצונו של ברוס הצעיר, הוא עובר לגור עם אביו בארצות הברית.

## קישורים חיצוניים

* אמבר, באתר TCM
* קדימון ל"אמבר", באתר יוטיוב
* הנושא הראשי במוזיקה ב"אמבר", באתר יוטיוב
קטגוריה:ערכים שבהם תבנית בריטניקה אינה מתאימה
קטגוריה:סרטי 1947
קטגוריה:סרטי דרמה רומנטית
קטגוריה:סרטי פוקס המאה ה-20
קטגוריה:סרטים אמריקאיים
קטגוריה:סרטים באנגלית
קטגוריה:סרטים המבוססים על רומנים אמריקאים
קטגוריה:סרטי דרמה רומנטית אמריקאיים
בית הספר תיכון מקיף בית ג'ן

**בית הספר תיכון מקיף בית ג'ן** (שם רשמי: **בית ספר חט"ב מקיף בית ג'ן ע"ש גאלב מנצור ז"ל**) הוא בית ספר תיכון מקיף (ממלכתי על יסודי), שש שנתי (כיתות ז'-י"ב) בבית ג'ן. זה בית הספר התיכון היחידי בבית ג'ן.

## היסטוריה
"בית הספר תיכון מקיף בית ג'ן" הוקם בשנת 1980 (12 כיתות). שפת הלימוד היא ערבית.

בשנת 2000 נבחר עלי סלאלחה, מורה למדעים במקצועו, לנהל את בית הספר "בית הספר תיכון מקיף בית ג'ן". עם כניסתו לתפקיד ויחד עם צוות המורים הציבו לעצמם למטרה להפוך את בית הספר "לבית הספר הטוב בעולם". ראשית הרפורמה הייתה בקליטת כלל תלמידי הכפר ללימודים בבית הספר, ופיקוח למניעת העתקות. על אף התנגדויות שונות של סגל, תלמידים והורים, בתוך קצת יותר מעשור הגיע מקיף בית ג'ן לראש דירוג הזכאות לבגרות על אף הדירוג הסוציו-אקונומי של הכפר ועל אף ריחוקו של הכפר ממרכז הארץ. מ־12% זכאות לבגרות בשנת 2000 הגיעו תלמידי בית הספר ב־2014 ל־100%. סלאלחה כיהן קרוב ל-20 שנה כמנהל בית הספר בבית ג'ן.

בשנת 2016 למדו בבית הספר 1,252 תלמידים (ממוצע 31.8 תלמידים בכיתה). אחוז הזכאות לבגרות עמד על 99.5%. אחוז התלמידים המצטיינים עמד על 7.1%. אחוז התלמידים הניגשים ל-5 יחידות במתמטיקה עמד על 13.3%. אחוז התלמידים הניגשים ל-5 יחידות באנגלית עמד על 32.7%

## מקצועות מוגברים (5 יח"ל, נכון לשנת 2016)
* מדעי הטכנולוגיה
* מנהל וכלכלה
* מערכת אלקטרוניקה
* ביולוגיה
* אלקטרוניקה ומחשבים
* חשבונאות
* כימיה
* פיזיקה
* ניהול משאבי אנוש

## ראו גם
* בית ג'ן

## קישורים חיצוניים
* 
* 

## הערות שוליים

קטגוריה:בתי ספר תיכוניים בישראל
קטגוריה:בית ג'ן
רבי יוסי בר יהודה איש כפר הבבלי

**רבי יוסֵה בֶן יְהוּדָה אִישׁ כְּפַר הַבַּבְלִי** הוא חכם שחי בדור החמישי לתנאים, המוזכר פעם אחת במשנה, במסכת אבות.

## זיהויו
שמו של חכם זה אינו מופיע בשום מקור חז"ל אחר פרט למשנה הזאת. אך יש מספר הצעות לזיהויו, שמובאות בספר היוחסין שכתב אברהם זכות :
* הוא רבי יוסי בר יהודה, בנו של רבי יהודה בר אלעאי. ומעיר שהרמב"ם הביא את שני החכמים האלה בנפרד.
* הוא איסי בן יהודה, שהיה בבלי, תלמידו של רבי אלעזר בן שמוע וחברו של רבי יהודה הנשיא, שהיה ידוע בשמות רבים.

יש המפרשים שהוא תנא אחר, ולא אחד מהשניים האלה, ובמשנה הוסיפו לו את הכינוי "איש כפר הבבלי" כדי להבחין בינו לבין רבי יוסי ברבי יהודה.

## קישורים חיצוניים
* 
* 

## הערות שוליים

קטגוריה:תנאים
קטגוריה:משפחת רבי אלעאי
קטגוריה:תלמידי רבי יהודה
קטגוריה:תלמידי רבי אלעזר בן שמוע
קטגוריה:תנאי בבל
קטגוריה:הדור החמישי לתנאים
בולטס ובליפ

**בולטס ובליפ** (באנגלית: **Bolts and Blip**) היא סדרת הנפשה ממוחשבת קנדית-דרום קוריאנית, ששודרה במקור החל מ-28 ביוני 2010 עד 25 בדצמבר 2011 בערוץ Teletoon הקנדי. בישראל הסדרה שודרה בערוץ ניקלודיאון בדיבוב עברי החל מ-1 בספטמבר 2011 והסתיימה באותה שנה. לסדרה הופקה עונה אחת הכוללת 26 פרקים באורך 23 דקות.

## תקציר העלילה
הסדרה עוקבת אחר הרפתקאותיהם של בוטס ובליפ, שני רובוטים שחיים בבסיס של רובוטים על הירח בשנת 2080. השניים הם חברים ומשתתפים בענף ספורט זוגי ומשתפרים בו ככל שהסדרה מתקדמת.

## דמויות
* **בליפ** - הדמות הראשית בסדרה וחברו הטוב של בולטס ובעל בעיות חברתיות, איתן הוא מנסה להתמודד ללא הצלחה במשך פרקי הסדרה. בליפ מאוהב בסיידי, ובסוף הסדרה היא גם מתוודה באהבתה אליו. בפרק האחרון בליפ מגלה שיש לו כוחות על, שהופכים אותו לחזק ולמהיר יותר.
* **בולטס** - אחת משתי הדמויות הראשיות בסדרה והחבר הטוב ביותר של בליפ. לא חכם במיוחד ובעל כישרון מיוחד להיכנס לצרות. כמו בליפ, גם בולטס מגלה שיש לו כוחות מיוחדים בסוף הסדרה.

## קישורים חיצוניים

* 

## הערות שוליים

קטגוריה:סדרות טלוויזיה קנדיות לילדים
קטגוריה:סדרות טלוויזיה קנדיות שעלו לשידור בשנות ה-2010
קטגוריה:ניקלודיאון: תוכניות וסדרות